*13. veebruaril, 2018*

**Eesti Pesapalliliit**

**2018. aasta Euroopa meistrivõistlused Ameerika pesapallis**

**RAHVUSKOONDISE KATSED**

KUUPÄEV: 02.06.2018

KELLAAEG: 11:00

KOHT: KOSTIVERE PESAPALLIVÄLJAK

**Tutvustus**

Eesti pesapallikoondise kehaliste katsete eesmärk on luua avatud, õiglane ja range protsess parimate mängijate väljaselgitamiseks, kes on sobilikud esindama Eestit rahvusvahelistel pesapallivõistlustel. Koondise moodustamise pikaajaline eesmärk on luua konkurentsivõimeline meeskond, kes on võidule orienteeritud ja esindab Eesti pesapalli parimal võimalikul moel, olles eeskujuks noortele pesapalluritele.

Katsed on ühepäevased ja võimaldavad potentsiaalsetel koondislastel näidata oma pesapallioskusi, võimeid ja teadmisi õiglastel ja võrdsetel tingimustel. Kõiki katsetel osalejaid hinnatakse õiglasel ja läbipaistval viisil, mis võimaldab välja selgitada parimad mängijad ja samal ajal tuvastada ka puudused.

Katsed korraldavad koondise treenerid (edaspidi „hindajad“), kes on saanud pespallioskuste ja -teadmiste hindamiseks spetsiaalse ettevalmistuse.

**Mängija sobivus**

***Registreerimine***

Enne katsetel osalemist peab iga osaleda soovija end registreerima, nõustuma koondises osalemisega kaasneva rahalise vastutusega ja Eesti rahvuskoondisesse kuulumisega seotud ootustega.

***Sobivuskriteeriumid***

Kõik mängijad peavad nõustuma Euroopa Pesapalliföderatsiooni (CEB) ja Eesti Pesapalliliidu (EPL) vastuvõetavate põhimõtete, juhiste, mängureeglite ja sobivuskriteeriumidega.

**Valikukriteeriumid**

Eesti rahvuskoondise liikmete valimisel lähtutakse viiest pesapalliga seotud sportlikust võimest (jooksukiirus, viske tugevus, väljakul mängimise oskus, tulemuse peale mõõdetav löögivõimekus, löögi tugevus), mängijate võistluskogemustest ja iseloomust. Igat pesapallioskust hindab viiepunktisüsteemis („1“ tähendab kasin ja „5“ tähendab väga hea) eri harjutuste abil hindaja. Näiteks viskekiiruse hindamisel saavad kolm kõige kiiremini viskajat 5 punkti ja kolm kõige aeglasemalt viskajat 1 punkti. Kogemusi ja iseloomu hinnatakse samuti viiepunktisüsteemis, et luua ühtne meeskonda ja hinnata teatud iseloomuomadusi. Läbipaistvuse ja ühtsuse huvides tuleb kõiki oskusi hinnata võrdselt, eesmärk on saada ülevaade mängijatest ja nende oskuste tasemest. Hindamisel kasutatakse ametlikku hindamislehte.

\*\*\*On oluline märkida, et individuaalsed hindamistulemused ja summeeritud tulemused võetakse aluseks tõenditepõhisel otsuste tegemisel, kuid see ei ole siiski määrav lõplikul koondisesse arvamisel. Lõplik valik tehakse summeeritud hindamistulemuste põhjal ja liidu juhtkonna otsusel.

Viis hinnatavat pesapallioskust on järgmised:

* **jooksukiirus:** mängija jooksmise kiirust hinnatakse55 meetri sprindiga aja peale;
* **viske tugevus:** mängija viske kiirus *shortstop*’i positsioonilt esimesse pessa;
* **väljakul mängimise oskus:** oma positsioonil mängimise oskus;
* **tulemuse peale mõõdetav löögivõimekus:** oskus lüüa palli väljaku eri sektoritesse;
* **löögi tugevus:** pallilöömiskaugus.

Kaks hinnatavat lisaoskust on järgmised:

* **kogemused:** mängija rahvusvahelistel võistlustel ja rahvuskoondises mängimise kogemused (nt eelmistel Euroopa meistrivõistlustel osalemise kogemused);
* **iseloom:** suhtumine meeskonnakaaslastesse, motiveeritus jne.

***Söötmise hindamine***

Söötjaid hinnatakse mitmesuguste kriteeriumide alusel viiepunktisüsteemis. Hindamiskriteeriumid on järgmised:

* **viske tugevus (*fastball*)**: keskmine viskekiirus (*fastball*) *strike*’ide ajal
* **1. sööt**: kas söötja suudab täpselt visata *curveball*’i ja *slider*‘it
* **2. sööt**: kas söötja suudab visata *change up*’i
* **õigete söötude osakaal**: oskus visata *strike*’e, nt 10st viskest
* **tehnika**: söötja söödutehnika, visked esimesse ja teise pessa varastamiste puhul, söötja vigade vältimised söödumäel
* **söödu aeg *catcher*’ini**: mõõdetakse hetkest, mil söötja alustab söötu, viies käed lahku ja aeg läheb kinni siis, kui pall jõuab *catcher*’i kindasse (hea tulemus jääb alla 1,3 sekundi, rahuldav on 1,5 sekundit ja üle 1,5 sekundi halb).
* **kogemused**: rahvusvahelistel võistlustel ja rahvuskoondises mängimise kogemused (nt eelmistel Euroopa meistrivõistlustel osalemise kogemused).

**Katsete ajakava ja reglement**

**1. Registreerimine**: registreerimine algab 02.06.2018 kell 11.00 ja lõpeb samal kuupäeval kell 11.30. Kõik mängijad peavad registreerimisel üles andma oma positsiooni, kus nad sooviksid koondises mängida (eesväljak, tagaväljak, *catcher*, *pitcher*, kõik positsioonid).

**2. Tutvustus:** katsete tutvustus, koondislase kohustused (rahalised kohustused, treeningutel ja sõpruskohtumistel osalemine) ja katsete ajakava.

**3. Soojendus:** juhivad koondise treenerid (jooksmine, venitamine, viskamine) – kestus ligikaudu 15 minutit.

**4. Jooksukiiruse hindamine – 55 meetrit sprinti:** kõik mängijad rivistuvad hindajate osutatud kohta ja jooksevad ükshaaval aja peale 55 meetrit, hindaja mõõdab stopperiga jooksu aja (alla 7 sekundi jääv aeg on väga hea aeg (MLB aeg)).

**5. Tagaväljaku mängija hindamine:** kõik tagaväljaku mängijad rivistuvad tagaväljakule. HIndaja kutsub mängijad ükshaaval välja. Hindaja lööb tahaväljakule 4 õhupalli, mängija proovib seda palli õhust kinni püüda ja teeb 4 viset igasse pessa. Vahemeest kasutatakse ainult 3. pessa ja kodupessa viskel, vahemeestena saab kasutada eesväljaku mängijaid. Teised tagaväljaku mängijad hoiavad eemale ega sega hinnatavat. Hindaja hindab mängijat hindamislehele märgitud kriteeriumite alusel (nt viske tugevus ja väljakul mängimise oskus).

**6. Eesväljaku mängija hindamine:** kõik tagaväljakumängijad kogunevad *shortstop*’i positsioonile, esimese pesa vaht läheb oma positsioonile (kui ühtki esimese pesa mängijat parasjagu ei ole, siis hindaja nimetab mängija, kes läheb esimesse pessa. Hindaja kutsub mängijad ükshaaval välja. Hindaja lööb 6 maapalli mängija poole, kes püüab kõik pallid kinni ja viskab need esimesse pessa. Esimese pesa vaht püüab maapallid kinni ja viskab need kodupessa ja teise pesa mängija katab esimest pesa. Teised eesväljaku mängijad hoiavad eemale ega sega hinnatavaid. Hindaja hindab mängijat hindamislehele märgitud kriteeriumite alusel (nt viske tugevus ja väljakul mängimise oskus).

**7. *Catcher*’ite hindamine:** kõik *catcher*’id kogunevad kodupesa juurde, vabatahtlikud eesväljaku mängijad lähevad esimesse, teise ja kolmandasse pessa. Hindaja kutsub *catcher*’id ükshaaval välja. Hindaja viskab 10 palli söödumäe eest *catcher*’ile, misjärel viimane viskab 5 palli teise pessa ja 5 palli kolmandasse pessa. Pärast viskeid eesväljakule, viskab hindaja 5 blokitavat palli (ühe põrkega pallid, et hinnata *catcher*’i blokkimise tehnikat), misjärel *catcher* viskab selle palli esimesse pessa. Teised *catcher*’ikandidaadid hoiavad eemale ega sega hinnatavaid. Hindaja hindab mängijat hindamislehele märgitud kriteeriumite alusel (nt viske tugevus ja väljakul mängimise oskus).

**Löömise hindamine**

Kõik lööjad rivistuvad kodupesa juurde. Hindaja moodustab neist kolmeliikmelised grupid. Hindaja viskab (või kasutab söödumasinat) igale lööjale korraga 8 palli ja teise ringiga veel 8 palli. Hindamise ajal on teised mängijad väljakul ja püüavad palle ning näitavad oma püüdmisoskust. Hindaja hindab mängijat hindamislehele märgitud kriteeriumite alusel (nt löögi täpsus ja löögi tugevus).

\*\*\*Märkus. Kõigepealt löövad *pitcher*’id, kes lähevad **kohe** peale löögiharjutust sooja tegema (võimaluse korral soojendusmäele), et valmistuda *pitcher*’ite hindamiseks. Nad peavad olema kohe pärast löömise hindamist söötmise hindamiseks valmis.

**Söötmise hindamine**

Kõik *pitcher*’id rivistuvad söödumäe juurde. Hindaja kutsub *pitcher*’id ükshaaval välja. Hindaja laseb igal söötja eraldi sööta 25–30 söötu (15 söötu *wind up* asendist (alustamine sammuga), 10 *stretch* asendist (külg ees)). Söötja söödab 8–10 kiiret söötu (*fastball*), 5–6 aeglasemat söötu (*off-speed, slider, change-up*), veel 5–6 aeglasemat söötu ja seejärel söödab ühe sööduseeria ühele lööjale (kuni *out*’ini või *hit*’ini). Samal ajal kui söötja söödab kiireid sööte *stretch* asendist võtab hindaja stopperiga aega, kui kiiresti jõuab pall söödu alustamisest *catcher*’i kindasse (1,3 sekundit on väga hea, 1,5 on hea, üle 1,5 sekundi on halb aeg). Hindaja hindab mängijat hindamislehele märgitud kriteeriumite alusel (nt viske kiirus, aeglased söödud (*slider, change-up*), söödutehnika, õigete söötude osakaal, söödu aeg *cathcer*’ini).

**Kogemuste ja iseloomu hindamine**

Kogemusi saab hinnata kogu aeg katsete kestel. Hindamisel lähtutakse pesapalliteadmistest ja vahetutest pesapallikogemustest. Asjaomased kogemused hõlmavad Eesti pesapalliliigades (noored ja täiskasvanud) mängitud aastate arvu, rahvusvahelistel võistlustel Eesti eest mängimise kogemust (nt Nordic Cup, CEB turiirid), mistahes muid rahvusvahelisi pesapalli mängimise kogemusi (väljaspool Eestit) ja mistahes pesapallilaagris või -koolitusel osalemist (riiklik ja rahvusvaheline).

Iseloomu hinnatakse pidevalt katsete kestel. Seda hinnatakse positiivse sotsiaalse mõju järgi, mida mängija võib meeskonnale avaldada, tema entusiastliku suhtumise põhjal sporti ja võime alusel esindada uhkusega ja austusega oma riiki. Iga iseloomuomadus, mis viitab enesekesksusele, lugupidamatusele ning kahjustab EPLi, Eesti rahvuskoondise ja Eesti mainet on aluseks koondisest väljajätmisele.